Foruten tematikken innenfor filmsjangeren skrekk har ulike deler også rene humorelementer. Filmen har sin handling i en liten by i nordlige Sverige midt på vinteren, et miljø øyensynlig passende for vampyrer ettersom det er lite sollys. Vampyrinfeksjonen skjer ved en enslig overlevende fra en skandinavisk SS-enhet som ble angrepet av en kvinnelig vampyr i en hytte i Ukraina under den andre verdenskrig. Infeksjonen lå slumrende inntil den mange år senere brøt ut på et lokalt svensk sykehus og infiserte en gruppe svenske partyungdommer. Det fører igjen til et utbrudd av vold og blodbad når de svenske ungdommene blir vampyrer.